PATVIRTINTA

Pandėlio pradinės mokyklos direktoriaus

2013-10-10 V-14A

**PANDĖLIO PRADINĖS MOKYKLOS**

**MOKINIŲ ELGESIO TAISYKLĖS**

1. Einant į mokyklą ir iš jos laikytis saugaus eismo taisyklių.
2. Į pamokas ateiti laiku ir nepraleidinėti jų be priežasties.
3. Į mokyklą ateiti švariai, estetiškai ir tvarkingai apsirengus.
4. Rūbinėje tvarkingai kabinti drabužius nurodytoje vietoje, nepalikti kišenėse pinigų, kitų vertingų daiktų.
5. Dingus drabužiams ar kitiems daiktams nedelsiant kreiptis į klasės auklėtoją.
6. Lankyti visas pamokas, pasirinktus neformaliojo švietimo užsiėmimus ir nevėluoti į juos.
7. Neatvykus į mokyklą 1-3 dienas klasės auklėtojui pateikti raštišką tėvų paaiškinimą, nedalyvavus pamokose daugiau nei tris dienas - gydytojo pažymą.
8. Pamokai pasiruošti pertraukos metu.
9. Stropiai mokytis, atlikti visas užduotis žodžiu ir raštu.
10. Atsinešti visas mokytojo nurodytas priemones, būtinas darbui.
11. Aplenkti vadovėlius, sąsiuvinius, pratybų sąsiuvinius ir prižiūrėti, kad jie būtų tvarkingi.
12. Tinkamai elgtis per pamokas, netriukšmauti, netrukdyti kitiems dirbti.
13. Kol vyksta užsiėmimai, būti mokyklos teritorijos ribose.
14. Išeiti iš pamokų galima tik klasės auklėtojui leidus.
15. Išvykus su klase, griežtai laikytis mokytojo nurodytos saugaus elgesio tvarkos.
16. Sporto salėje elgtis pagal nustatytas tos patalpos saugaus elgesio taisykles.
17. Žaidžiant mokyklos kieme, saugoti gėlynus, nešiukšlinti.
18. Laikytis asmens higienos: rankas plauti prieš valgį, pasinaudojus tualetu.
19. Gerbti draugus ir suaugusius, sveikintis su visais mokyklos darbuotojais, vieniems su kitais.
20. Gerbti save kaip atsakingą už savo poelgius žmogų: nesimušti, nemeluoti, nevogti, saugoti mokyklos, draugų ir savo turtą.
21. Ruošti namų darbus, dalyvauti renginiuose.
22. Valgykloje elgtis kultūringai, tyliai valgyti, nusinešti indus.
23. Taupyti elektrą, vandenį.
24. Kasdien prisijungti prie elektroninio dienyno: perskaityti mokytojų, auklėtojų pranešimus apie pasiekimus, namų darbus, pagyrimus, pastabas.